ออกจากโลกออนไลน์บ้างและคัดกรองเว็บไซต์มากขึ้น ระงับความทรงจำ
เลิกเข้าอินเทอร์เน็ตสักพักและพยายามใช้เวลาอยู่กับโลกภายนอก ออกไปพบปะเพื่อน วิ่งออกกำลังกาย หรือใช้เวลาอยู่ท่ามกลางธรรมชาติ ให้จิตใจอยู่กับปัจจุบันและทำสิ่งที่เรารัก ภาพน่ากลัวที่เราเห็นทางอินเทอร์เน็ตอาจดูเหมือนเป็นอะไรที่อยู่ห่างจากตัวเรามากขึ้น เมื่อเราได้อยู่ห่างจากโลกออนไลน์บ้างและให้ตนเองได้ใช้เวลาทำภารกิจต่างๆ ในชีวิตประจำวัน อินเทอร์เน็ตแสดงให้เห็นถึงด้านดีและด้านร้ายของมนุษย์ มีเว็บไซต์ต่างๆ ให้เราเข้าชมมากมายและแต่ละครั้งที่คลิกเข้าไปชม ก็เหมือนเราเดินเข้าไปในมุมที่ไม่รู้จัก เราอาจบังเอิญพบกับสิ่งสวยงามที่ให้แรงบันดาลใจในการเปลี่ยนแปลงชีวิต หรืออาจบังเอิญพบกับสิ่งที่น่าหดหู่อย่างที่สุดก็ได้  คิดก่อนที่จะคลิก พยายามตระหนักถึงผลของการคลิกแต่ละครั้งและถามตนเองว่าเราสามารถเชื่อถือแหล่งข้อมูลที่ให้ลิงค์นี้มาได้ไหม พยายามรู้ให้ได้ว่าเราจะเห็นอะไรเมื่อคลิกลิงค์นี้ ถามตนเองว่านั้นคือสิ่งที่เราต้องการให้อยู่ในหัวของตนเองใช่ไหม ใช้ตัวกรองอินเทอร์เน็ต เราสามารถปรับแต่งตัวกรองอินเทอร์เน็ตให้สกัดกั้นเว็บไซต์ที่มีการเผยแพร่เนื้อหาที่ไม่เหมาะสมอย่างเช่น สื่อลามกและความรุนแรง ตั้งค่าตัวกรองเพื่อสกัดกั้นเว็บไซต์ประเภทที่เราไม่อยากเข้าไปดู ถ้าเราพบเจอเนื้อหาที่ขัดต่อกฎหมายและเป็นอันตรายอย่างชัดเจน ให้ไปแจ้งที่สถานีตำรวจใกล้บ้าน ถึงแม้เราจะติดตามอาชญากรทางอินเทอร์เน็ตได้ยาก แต่ก็สามารถติดตามตัวมาดำเนินคดีได้ นี้คือตัวอย่างสถานการณ์ที่เราไม่ควรอยู่นิ่งเฉย  มีคนโพสต์ภาพสุนัขถูกทารุณกรรมอย่างโหดร้าย ภาพถูกโพสต์ลงในกระดานสนทนาประจำท้องถิ่นและเราคิดว่ามีโอกาสสูงที่ผู้โพสต์จะเป็นผู้ทารุณกรรมสุนัขตัวนี้ในพื้นที่แถวบ้านเรา มีคนโพสต์สื่อลามกอนาจารเด็กหรือหลักฐานการทารุณกรรมเด็กอื่นๆ การอนาจารเด็กและการทารุณกรรมเด็กไม่เพียงผิดกฎหมายเท่านั้นแต่เป็นอันตรายต่อเด็กๆ ด้วย ข้อมูลเท่าที่เรารู้เหล่านี้แสดงให้เห็นว่าชีวิตของเด็กตกอยู่ในอันตราย การระงับความทรงจำอย่างเช่น วิธีแทนที่ความคิด ได้รับการพิสูจน์แล้วว่าช่วยผู้คนให้ลืมอะไรที่ไม่ดีได้ เรามักจะนึกถึงความทรงจำที่ไม่ดี เมื่อมี "สิ่งกระตุ้น" ทำให้นึกถึงสิ่งที่ตนเองเคยเห็นและความรู้สึกในตอนนั้น ถ้าเราสามารถบังคับตนเองไม่ให้สนใจความทรงจำที่ไม่ดีนั้นได้ในเวลาที่เกิดนึกถึงขึ้นมา เราอาจสามารถกดความทรงจำ "ที่นึกถึงขึ้นมาเป็นบางครั้งบางคราว" นี้ได้ และหยุดนึกถึงมัน นักประชานศาสตร์แบ่งความจำออกเป็นสองแบบคือ ความจำเหตุการณ์และความจำความหมาย ความจำเหตุการณ์เป็นความจำจากประสบการณ์และเป็นความจำส่วนตัว ขณะที่ความจำความหมายเป็นความจำจากข้อเท็จจริงและอยู่บนพื้นฐานความเป็นจริง เมื่อเราเห็นอะไรที่น่ากลัวทางอินเทอร์เน็ต ก็จะกระตุ้นให้เกิดปฏิกิริยาที่ไม่ดีแบบฉับพลันในทันทีและเชื่อมโยงความจำจากประสบการณ์เข้ากับสิ่งที่ทำให้เรานึกถึงอะไรที่เคยพบเห็น เราอาจค่อยๆ "ลืม" สิ่งที่เราเห็นได้ด้วยการสร้างการเชื่อมโยงใหม่ๆ กับสิ่งกระตุ้นเหล่านี้  ความจำเหตุการณ์คือการจำสิ่งต่างๆ ที่เราได้ประสบมา ความจำนี้มักจะผูกกับอารมณ์ความรู้สึกที่มีต่อเหตุการณ์ที่เกิดขึ้น ฉะนั้นการนึกถึงภาพน่ากลัวที่เราเห็นทางอินเทอร์เน็ตอาจเกิดจากการมีสิ่งกระตุ้นให้นึกถึงภาพนั้นอยู่เรื่อยๆ ความจำความหมายเป็นบันทึกข้อเท็จจริง ความหมาย ความคิด และข้อสังเกตเกี่ยวกับโลกภายนอก ได้รับการจัดเรียงอย่างเป็นระบบระเบียบ สมองของเรามักจะเก็บความจำประเภทนี้แยกจากประสบการณ์ส่วนตัว ความจำความหมายมักจะไม่รวมอารมณ์ความรู้สึกเอาไว้ด้วย ถ้าเราบังเอิญเจอภาพที่น่ากลัวมากทางอินเทอร์เน็ต ภาพนั้นก็จะโผล่ขึ้นมาในหัวเป็นบางครั้งบางคราว พยายามรู้เท่าทันความคิดของตนเองและหันเหความคิดนั้นไปอีกทางหนึ่ง เราสามารถทำได้สองวิธีคือ หนึ่งเรา  "หยุด" ความคิดนั้นด้วยการเผชิญหน้าและยอมรับในสิ่งที่คิด หรือเลือกวิธีที่สองคือ "ระงับ" ความคิดด้วยการกดให้ลึกลงไปในจิตใจของเรา เมื่อจิตใจของเราเริ่มเกิดความคิดลบ พยายามตั้งใจปรับความคิดให้เป็นไปในทางบวก เราสามารถปรับความคิดให้ดีขึ้นหรือมองข้ามความคิดนั้นไปก็ได้
ออกไปข้างนอก. ระมัดระวังเวลาเข้าชมเว็บไซต์ต่างๆ มากขึ้น. รายงานเนื้อหาที่ผิดกฎหมาย. พยายามกดความทรงจำที่ไม่ดีทุกครั้งที่เกิดนึกถึงขึ้นมา. ทำความเข้าใจกลไกการระงับความทรงจำ. ฝึกหยุดนึกถึงภาพที่น่ากลัวนั้น.
https://www.wikihow.com/Forget-Something-Horrible-You-Saw-on-the-Internet https://www.wikihow.com/Forget-Something-Horrible-You-Saw-on-the-Internet
Moving Forward Suppressing the Memory